Predkladacia správa

Návrh záverečného účtu kapitoly Ministerstva hospodárstva Slovenskej republiky za rok 2005 bol spracovaný v zmysle Smernice Ministerstva financií SR zo dňa 14.12.2005 na vypracovanie návrhov záverečných účtov rozpočtových kapitol, štátnych fondov a na vypracovanie návrhu záverečného účtu verejnej správy.

Pôvodný rozpočet kapitoly 7 603 098 tis. Sk bol v priebehu roku rozpočtovými opatreniami zvýšený na 8 307 884 tis. Sk. Zvýšenie objemu výdavkov riešilo aktuálne potreby rezortu a to hlavne v oblasti významných investícií PSA Peugeot Citroën, Gertrag Ford Transmissions ako aj projektu KIA a Hyundai. Finančné zdroje k 31.12.2005 sa vyčerpali na 99,5 % ročného objemu.
Rozpočtované príjmy kapitoly bez prostriedkov EÚ sa naplnili do výšky 138 747 tis. Sk, t.j. 177,0 % určeného limitu. K nižšiemu naplneniu príjmov 74,3 % ročného objemu došlo u príjmu z EÚ, ktoré boli realizované na základe schválených súhrnných žiadostí o platbu Platobným orgánom. 

Prílohou materiálu je aj Správa o hospodárení Štátneho fondu likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi k 31.12.2005.

Materiál má informatívny charakter, neukladajú sa ním žiadne úlohy a vzhľadom na svoj charakter neprešiel medzirezortným pripomienkovým konaním.